2025. gada 14. maijā

Informācija plašsaziņas līdzekļiem

**Muzeju nakts laikā vilcienu biļetēm 50% atlaide**

**Ikgadējā muzeju pasākuma "Muzeju nakts" laikā, kas norisināsies 17. maijā, pasažieri varēs izmantot 50% atlaidi pilnas cenas viena brauciena biļetēm vilcienos, kas kursēs no pulksten 18.00 līdz pusnaktij.**

Biļetēm, kas iegādātas Vivi tīmekļvietnē vai mobilajā lietotnē, atlaide tiks piemērota automātiski. Tāpat biļetes ar atlaidi būs pieejamas dzelzceļa staciju kasēs. Ja konkrētajā stacijā kase nebūs atvērta, pasažieri biļeti ar atlaidi varēs iegādāties pie konduktora kontroliera vilcienā. Regulārās atlaides, piemēram, Goda ģimenes apliecības īpašniekiem paredzētās, ar “Muzeju nakts” akcijas atlaidi nesummējas.

Latvijā jau 21. reizi notiks “Muzeju nakts”, kuras tēma šogad ir “Mūsu vērtību stāsti”. Pasākums notiek no sestdienas vakara plkst. 19.00 līdz svētdienas pirmajai rīta stundai. Ieeja muzejos akcijas laikā ir bez maksas.

**Par vilciena pasažieru pārvadātāju Vivi:**

Vivi ir Baltijā lielākais dzelzceļa pasažieru pārvadātājs, kas nodrošina drošus un precīzus pasažieru pārvadājumus modernos un ērtos vilcienos. Izpildīto reisu precizitātes ziņā uzņēmums ir viens no precīzākajiem dzelzceļa pasažieru pārvadātājiem Eiropā un Baltijā, precizitātes rādītājam pārsniedzot 98%. 2024.gadā Vivi vilcieni pārvadāja 19,4 miljonus pasažieru. Uzņēmums sniedz būtisku ieguldījumu Latvijas tautsaimniecībā, nodrošinot iedzīvotāju mobilitāti un nodarbinot vairāk nekā 950 darbinieku.

**Papildu informācijai:**

Sigita Paula

Vivi Komunikācijas un mārketinga daļas vadītāja

sigita.paula@vivi.lv , 28303346